Konsu kao mladić, sliči Ptahu
U egipatskoj mitologiji, **Konsu** (alternativno **Chonsu**, **Khensu**, **Khons**, ili **Khonshu**) bio je drevno lunarno božanstvo, iz vremena prije nego što je stvorena formalna struktura panteona. Ime mu održava činjenicu da je Mjesec (**Iah** na egipatskom) putovao noćnim nebom, jer znači *Lutalica*, a također ima titule *Grlitelj*, *Putovođa* i *Branitelj*, jer je čuvao noćne putnike.

Opis i uloga
------------

Kao bog svjetla u noći, Konsu se zazivao za zaštitu od divljih životinja, povećanje muške plodnosti i pomoć pri liječenju. Govorilo se da kada Konsu načini polumjesec sjajnim, žene začinjaju djecu, stoka postaje plodna, a svaka nozdrva i svako grlo se ispuni svježim zrakom. Konsu također može značiti *kraljeva placenta*, a u skladu s time se u najstarija vremena smatrao božanstvom koja ubija kraljeve (faraonove) neprijatelje i vadi njihovu iznutricu kako bi se njome služio kralj, metaforički stvarajući nešto što kralju služi kao *placenta*.

Amon, Mut i Konsu
Taj krvoločni aspekt je bio zaslužan za to što je u Tekstovima piramida navođen kao *(onaj) koji živi od srdaca*. Također je postao povezan s pravim placentama, postavši deifikacijom kraljevske placente i bogom povezanim s rođenjem djeteta. Konsu je postupno zamijenio ratnog boga Menthua kao sin Mut i Amona u Tebi za vrijeme Srednjeg kraljevstva, jer je bazen u hramu Mut bio u obliku polumjeseca. Kako su ovo dvoje bili smatrani dobroćudnim božanstvima, Menthu je postepeno izgubio svoje agresivne aspekte. U umjetnosti je Konsu prikazivan kao dijete s glavom jastreba koje nosi polumjesec ispod diska punog Mjeseca.

Glava mu je bila izbrijana osim pramena koja su nosila egipatska djeca, što ga je činilo *Djetetom Konsuom*. Povremeno se Konsu prikazivao kao mladić s mlatom faraona i orglicom menat. Ponekad je prikazivan na leđima guske, ovana ili dva krokodila. Konsuova sveta životinja je babun, koga su Egipćani smatrali Mjesečevom životinjom. Konsu se pojavio kao lik u suvremenoj književnosti, od čega je najpoznatiji primjer pokroviteljsko božanstvo Marvel Comicsovog superheroja Moon Knighta.

Eksterni linkovi
----------------

***Konsu*** na Wikimedijinoj ostavi

| * p
* r
* u
Drevni Egipat |
| --- |
| Lokacije | Nil • Gornji i Donji Egipat • Abu Simbel • Abidos • Aleksandrija • Al Fayyum/Atef-Pehu • Amarna/Akhetaten • Dahshur • Dolina Kraljeva • Dolina Kraljica • Edfu • Elefantina/Abu/Yebu • Giza • Heliopolis/Annu/Iunu • Karnak • Luxor • Memphis/Ineb Hedj • Philae/Pilak • Kift/Koptos • Rašid (Rosetta) • Sakara • Tanis/Djanet • (Teba)/Niwt/Waset |
| Mitologija | 

|  |  |
| --- | --- |
| Eneada Heliopolisa | Atum • Šu • Tefnut • Geb • Nut • Oziris • Izida • Set • Neftis |
| Ostala veća božanstva | Amon • Anubis • Apop • Apis • Aton • Bast • Thoth • Hator • Horus • Khepri • Khonsu • Ma'at • Min • Neit • Ptah • Ra • Sekhmet • Sobek • Uapuat • Heryshaf |
| Ogdoada Hermopolisa | Amon • Amaunet • Huh i Hauhet • Kuk i Kauket • Nun |
| Ratna božanstva | Anhur • Bast • Maahes • Pakhet • Sekhmet |
| Deificirani koncepti | Khonsu • Hapy • Ma'at • Min • Renenutet • Šai • Hu • Saa |
| Ostala božanstva | Bes • Hnum • Seker • Sešat • Tawaret |

 |
| Smrt | Mumija • Četiri Horusova sina • Kanopske vaze • Ankh • Knjiga mrtvih • KV • Posmrtni hram • Ushabti |
| Građevine | Piramide • Hram u Karnaku • Sfinga • Veliki svjetionik • Velika biblioteka • Deir el-Bahri • Memnonski kolosi • Ramesseum • Abu Simbel |
| Pismo | Egipatski hijeroglifi • Egipatske brojke • Transliteracija drevnog egipatskog • Demotsko pismo • Hijeratsko pismo |
| Kronologija | Drevni Egipat • Ptolemejski Egipat • Rimski Egipat |
| Popisi | Popis egipatskih dinastija • Popis faraona |
| Znanost i kultura | Medicina • Arhitektura • Mačke u Drevnom Egiptu |